Gutland

Gutland ass e lëtzebuergesch-däitsch-belsche Spillfilm vum Govinda Van Maele. E gouf tëscht August an Dezember 2016 gedréint an hat seng Première den 8. September 2017 um Toronto International Film Festival 2017. Zu Lëtzebuerg gouf e fir d'éischt um Luxembourg City Film Festival 2018 gewisen, ier en den 2. Mee 2018 an de Kino koum.

 Ëm wat geet et am Film? 
De Jens, en Däitschen, kënnt mat enger décker Sacoche zu Schandelsmillen, engem Lëtzebuerger Duerf un, wou en ënnerdauche wëll. E freet do no Aarbecht, gëtt awer éischter vun de Leit am Duerf ofgewisen. Just dem Lucy, dem Buergermeeschter senger Duechter, kënnt hie méi no, a si verbréngen d'Nuecht mateneen. Déi Deeg drop ännert sech d'Situatioun fir hien: hie kritt eng Plaz als Kniecht, gëtt an d'Musek opgeholl, a fillt sech geschwënn am Duerf integréiert. Mä eppes ass do an deem Duerf, wat him net geheier ass....

Soss
D'Produktiounsgesellschaft Les Films Fauves krut am Februar 2015 e Subside an Héicht vu 60.000 Euro vum Lëtzebuerger Filmfong accordéiert fir d'Dréibuch vum Film ze entwéckelen.filmfund.lu: Comité de Sélection décisions février 2015 Duerno krut se nach e weidere Subside vun 1.993.480 Euro fir de Film ze produzéieren.filmfund.lu: Comité de Sélection décisions février 2016

De Film, fir deen e Budget vun 3 Milliounen Euro virgesi war, gouf bannent 37 Dréideeg am Summer an am Dezember 2016 a verschiddenen Dierfer bei Miersch a bei Iechternach gedréint"Interview: 'There's no clan I belong to'." delano.lu, 02.05.2018., ë. a. zu a ronderëm HierberStars in Herborn vor der Kamera: Gutland ist nicht Luxemburg. wort.lu, 6. Dezember 2016 um 12:13. an Dickweiler. Eng Zeen spillt am Uewersauer-Stauséi, deen net am Guttland ass.

2018 waren 3.719 Leit de Film zu Lëtzebuerg an de Kino kucken."Top 100 Box Office 2018" op cna.public.lu, 06-05-2019.

De Film war 2018 vu Lëtzebuerg fir d'Oscar-Nominatioune virgeschloe ginn, gouf awer net nominéiert.

 Auszeechnungen 
Gutland gouf mam Lëtzebuerger Filmpräis 2018 fir de beschte Fiktiouns- oder Spillfilm ausgezeechent. D'Vicky Krieps krut dee fir déi bescht Schauspillerin oder dee beschte Schauspiller fir hir Roll vun der LucyMarc Thill, Filmpräis 2018: And The Winner Is ... "Gutland" op wort.lu den 22. September 2018.

 Literatur 
 "Une certaine authenticité." In: d'Lëtzebuerger Land, 27. April 2018, Nr. 17, S.7. (Interview mam Govinda Van Maele iwwer de Film).

 Kuckt och 
 Lëscht vu lëtzebuergesche Filmer


 Um Spaweck 
 Fiche op imdb.com
 Websäit vum Film
 Kritik op hollywoodreporter.com
 Kritik op epd-film.de
 "Obsedéiert mat Trakteren." Interview iwwer de Film mam Regisseur Govinda van Maele op 100.komma7.lu, 26. Feb 2018 - 14:58.

Kategorie:Lëtzebuergesch Filmer
Kategorie:Filmer 2017
Kategorie:Film noir
Kategorie:Filmer vum Govinda Van Maele
Kategorie:Filmer, déi de Lëtzebuerger Filmpräis kruten